IMISLab/GreekWikipedia huggingface dataset:
Ολυμπιακή Αεροπορία Πτήση 417

Στις 4 Ιανουαρίου 1998, ο Δρ. Abid Hanson, επιβάτης από το Κάιρο της Αιγύπτου, στη Πτήση 417 της Ολυμπιακής Αεροπορίας από Αθήνα της Ελλάδος προς Νέα Υόρκη, Ηνωμένων Πολιτειών της Αμερικής, πέθανε εξ αιτίας της έκθεσής του από καπνό τσιγάρου άλλων επιβατών - παθητικό κάπνισμα.Ο Δρ. Hanson, ασθματικός και ως εκ τούτου ευαίσθητος στο παθητικό κάπνισμα, ταξίδευε μαζί με την οικογένεια του και είχαν ζητήσει θέσεις μη καπνιστών. Όταν επιβιβάστηκαν στο αεροσκάφος τύπου Boeing 747 στην Αθήνα, διαπίστωσαν ότι οι θέσεις τους, βρίσκονται τρεις σειρές μπροστά από το τμήμα καπνιστών. Δεν υπήρχε κανένα διαχωριστικό ανάμεσα στα τμήματα καπνιστών και μη καπνιστών. Η οικογένεια επαναλαμβανόμενα, ζήτησε να μετακινηθεί στις ελεύθερες θέσεις, πιο μακριά από το τμήμα των καπνιστών. Η αεροσυνοδός αρνήθηκε στον επιβάτη να πάει σε μια από τις 11 ελεύθερες θέσεις, λέγοντας του ότι το αεροσκάφος ήταν γεμάτο. Λίγο αργότερα, μετά την απογείωση του αεροσκάφους και αφού οι επιβάτες στο τμήμα καπνιστών άρχισαν να καπνίζουν, ο Δρ. Hanson ένιωσε μια αντίδραση στο καπνό. Σηκώθηκε να προχωρήσει μακριά από τον καπνό, αλλά, κατέρρευσε και έπεσε στο πάτωμα. Ένας συνταξιδιώτης του γιατρός, προσπάθησε να του προσφέρει κάθε βοήθεια, αλλά αυτό δεν ήταν αρκετό και λίγες ώρες αργότερα, πέθανε (εν πτήση).

 Το κάπνισμα σε διεθνείς πτήσεις θεωρούταν ήδη ως θέμα υγείας από το τμήμα αεροπορικής ιατρικής του Διεθνούς Οργανισμού Πολιτικής Αεροπορίας, που επιζητούσε την γενική του απαγόρευση, ήδη από το 1996. Η Ολυμπιακή Αεροπορία αρνήθηκε την υπαιτιότητά της και η υπόθεση κατέληξε στο Ανώτατο Δικαστήριο των Ηνωμένων Πολιτειών Olympic Airways v. Hanson. Πριν η υπόθεση φτάσει στο Ανώτατο Δικαστήριο, κατώτερα Δικαστήρια αποφάσισαν τα παρακάτω: Το Επαρχιακό Δικαστήριο βρήκε τον αναφερόμενο, υπαίτιο για τον θάνατο του Δρα. Hanson και η ένατη περιφέρεια επιβεβαίωσε, καταλήγοντας στο, υπό τον ορισμό στο "Air France εναντίον Saks", ως “ατύχημα”, την άρνηση της αεροσυνοδού για την αλλαγή θέσης στο Δρα. Hanson, η οποία ήταν πέρα από τις δυνάμεις του και απρόσμενη και ασυνήθιστη, λαμβάνοντας υπόψιν τα βιομηχανικά πρότυπα, την πολιτική της Ολυμπιακής και την απλή φύση της ζητηθείσας διευκόλυνσης. Κατή την αρχική προσφυγή, μια τριμελής επιτροπή δικαστών του Εφετείου της ένατης Περιφέρειας των Η.Π.Α. ομοφώνως επιβεβαίωσε τη διαπίστωση της Περιφέρειας ότι η ενέργεια της Ιπτάμενης Συνοδού (Ι/Σ) Μαρίας Λεπτουργού, όχι μόνο πληροί τον ορισμό του "ατυχήματος" του άρθρου 17 της Σύμβασης της Βαρσοβίας, αλλά ανεβαίνει στο επίπεδο της "ύπαρξης δόλου" σύμφωνα με το άρθρο 25, περνώντας το όριο, αφαιρεί το όριο των 75.000 δολαρίων Αμερικής σε ζημιές.Το Ανώτατο Δικαστήριο επικύρωσε την αποζημίωση του Εφετείου για 700.000 δολάρια Η.Π.Α., κατά της Ολυμπιακής Αεροπορίας, ως αντιστάθμισμα για τις ζημιές., θεωρώντας ότι: Η συμπεριφορά εδώ αποτελεί «ατύχημα» σύμφωνα με το άρθρο 17 της Σύμβασης της Βαρσοβίας. Κατά συνέπεια, η απόφαση του Εφετείου επιβεβαιώνεται. Στις 15 Απριλίου 2001, η εταιρεία απαγόρευσε το κάπνισμα, σε όλες τις πτήσεις της. Παραπομπές σημειώσεων
Εξέβιερ ΜακΝτάνιελ

Ο Εξέβιερ ΜακΝτάνιελ (Xavier Maurice McDaniel) είναι πρώην καλαθοσφαιριστής, που γεννήθηκε στις 4 Ιουνίου 1963 στην Κολούμπια της Νότιας Καρολίνας στις ΗΠΑ. Αγωνιζόταν στις θέσεις του σμολ φόργουορντ και του πάουερ φόργουορντ με ύψος 2,01 μέτρα.

 Αγωνίστηκε με την ομάδα του Πανεπιστημίου Wichita State από το 1981 έως το 1985. Κατέκτησε 2 φορές το βραβείο Missouri Valley Conference Player of the Year το 1984 και 1985, ενώ το 1985 αναδείχτηκε μέλος της καλύτερης ομάδας του NCAA. Το 1985 επιλέχθηκε στην 4η θέση των ντραφτς του ΝΒΑ από τους Σιάτλ Σούπερσονικς, όπου είχε σημαντική παρουσία, καθώς την πρώτη χρονιά του αναδείχθηκε μέλος της καλύτερης ομάδας νεοεμφανιζόμενων και είχε μέσο όρων πόντων 17,1. Ακολούθησαν 5 σεζόν, κατά τις οποίες σημείωνε πάνω από 20 πόντους μέσο όρο, με καλύτερη την περίοδο 1986-87 με 23 πόντους μ.ό. Το 1988 συμμετείχε στο Ολ Σταρ Γκέιμ και το 1989 αγωνίστηκε στους τελικούς της Δυτικής Περιφέρειας του ΝΒΑ. Στη συνέχεια μεταγράφηκε στους Φοίνιξ Σανς και κατόπιν στους Νιου Γιορκ Νικς. Ακολούθησαν τρεις σεζόν, κατά τις οποίες υπήρξε αθλητής των Μπόστον Σέλτικς. Την περίοδο 1995-96 αγωνίστηκε στην Ελλάδα με τον Ηρακλή και συμμετείχε στον τελικό του Κυπέλλου Ελλάδας. Την επόμενη χρονιά επέστρεψε στο ΝΒΑ για να αγωνιστεί για δύο σεζόν με τους Νιου Τζέρσεϊ Νετς. Η καριέρα του στο ΝΒΑ βιογραφικό
Γιολάντα της Σαβοΐας

Η Γιολάντα (ιταλ. Yolanda, 1 Ιουνίου 1901 - 16 Οκτωβρίου 1986) από τον Οίκο της Σαβοΐας ήταν πριγκίπισσα της Ιταλίας και με τον γάμο της έγινε κόμισσα του Μπέργκολο.

 Η Γιολάντα Μαργαρίτα Μιλένα Ελισάβετ Ρωμανή Μαρία ήταν η πρώτη κόρη του Βίκτωρα Εμμανουήλ Γ΄ της Ιταλίας και της Έλενας, κόρης του Νικολάου του Μαυροβουνίου. Παντρεύτηκε το 1923 τον Τζιόρζιο Κάρλο Καλβίνι, κόμη του Μπέργκολο, και είχε τέκνα: Μαρία Λουντοβίκα (1924 - 2017), παντρεύτηκε τον Ρόμπερτ Γκάσε. Τζιόρτζιο (1 - 7 Μάϊου 1925). Βιττόρια (1927 - 1986), παντρεύτηκε τον Γκουλιέλμο, Κόμη Γκουαριέντι ντι Μπρεντσόνε. Γκούγια-Άννα (1930-), παντρεύτηκε τον Κάρλο, Κόμη του Γκουαριέντι. Πιερ Φραντσέσκο (1933 - 2012), Κόμης του Μπέργκολο, νυμφεύτηκε την ηθοποιό Μαρίζα Αλάζιο. Edward Hanson, The Wandering Princess [Fonthill Media, 2017], pp. 221, 227 Nicolas Enache, La Descendance de Marie-Therese de Habsburg, Reine de Hongrie et de Boheme [Paris, 1996], pp. 201-202; Burke's Royal Families of the World [London, 1977], p. 367
116 Σιρόνα

Η Σιρόνα (Sirona) είναι ένας αρκετά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,82. Ανακαλύφθηκε το 1871 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της θεάς της ιάσεως και των ιαματικών πηγών στην κελτική μυθολογία.

 Η μέση διάμετρος της Σιρόνας είναι 71,7 χλμ. Η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Σιρόνας εκτιμάται σε 2,00 cm/sec², δηλαδή η βαρύτητα εκεί είναι 490 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 37,9 m/sec (136 χιλιόμετρα την ώρα). Ο φασματικός τύπος της Σιρόνας είναι S (λιθώδης). Η μέση θερμοκρασία στην επιφάνειά της εκτιμάται σε 106 βαθμούς Κελσίου κάτω από το μηδέν. Η Σιρόνα περιστρέφεται γύρω από τον εαυτό της μία φορά κάθε 12 ώρες και 2 λεπτά. Τροχιά από το JPL (Java) / Εφημερίδα
Θούριο Έβρου

Το Θούριο είναι ένα χωριό που βρίσκεται στο βόρειο τμήμα του νομού Έβρου, ανάμεσα στην Ορεστιάδα και το Διδυμότειχο.Ανήκει στο Δήμο Ορεστιάδας. Απέχει 4 χλμ δυτικά του ποταμού Έβρος (Θράκη) που σχηματίζει το φυσικό σύνορο ανάμεσα στην Ελλάδα και την Τουρκία. Πλησιέστεροι οικοισμοί είναι το χωριό Νέο Χειμώνιο Έβρου στα βόρεια και το χωριό Σοφικό Έβρου στα νότια. Το Θούριο βρίσκεται σε υψόμετρο 30 μέτρα πάνω από τη θάλασσα και είναι ένα πεδινό χωριό με εύφορο κάμπο. |Πληθυσμός = 471 (2021)

 Στη σημερινή θέση του Θουρίου επί οθωμανικής αυτοκρατορίας ήταν ένα τουρκικό χωριό, το Ουρλί. Με την ανταλλαγή των πληθυσμών το 1922 κατοικήθηκε από τους έλληνες χριστιανούς κατοίκους που ήρθαν στο Ουρλί από διάφορα άλλα μέρη της Θράκης, κυρίως της ανατολικής Θράκης. Στους πρόσφυγες κατοίκους του Θουρίου δόθηκαν οικόπεδα και κλήρος, (χωράφια για καλλιέργεια). Τα πρώτα χρόνια η ανάπτυξη του Θουρίου βασίστηκε στην καλλιέργεια της γης, ωστόσο, αργότερα κάποιοι ασχολήθηκαν με το εμπόριο, άλλοι έγιναν τεχνίτες, και άλλοι υπάλληλοι. Μερικοί από τους κατοίκους του Θουρίου μεταναστεύσανε σε άλλα μέρη της Ελλάδας, αλλά η μεγάλη φυγή έγινε την δεκαετία του 60 όταν έφυγε σχεδόν ο μισός πληθυσμός του χωριού σε χώρες όπως, Γερμανία, Ολλανδία, Βέλγιο, Γαλλία, Βραζιλία, Αυστραλία και αλλού. Σήμερα κατοικούν πάνω από 700 άτομα μόνιμα στο Θούριο και ασχολούνται με τη γεωργία, το εμπόριο ή είναι υπάλληλοι του ιδιωτικού ή του δημόσιου τομέα, καθώς επίσης αρκετοί είναι συνταξιούχοι. Στο Θούριο υπάρχει μια εκκλησία, ένα ειδικό σχολείο, ένα αγροτικό ιατρείο και το κοινοτικό κατάστημα του τοπικού διαμερίσματος Θουρίου του δήμου Ορεστιάδας καθώς και άλλες μικρές επιχειρήσεις. Υπάρχει και σιδηροδρομικός σταθμός που εξασφαλίζει την σύνδεση με την Αλεξανδρούπολη και το Ορμένιο. Στο Θούριο δραστηριοποιούνται οι σύλλογοι: Μορφωτικός Σύλλογος Αθλητικός Σύλλογος "Η ΑΣΠΙΣ", Προσφυγικός Λαογραφικός Σύλλογος Γυναικών “ΤΟ ΕΛΕΥΘΕΡΟΧΩΡΙ” Επώνυμοι με καταγωγή από το Θούριο είναι: Γιάννης Στάνκογλου, ηθοποιός Στεφανία Λυμπερακάκη, τραγουδίστρια που οποία εκπροσώπησε την Ελλάδα στον μουσικό διαγωνισμό της Eurovision 2021 Αναστασία Γκαρά, βουλευτής Ν. Έβρου με τον ΣΥΡΙΖΑ.Ζηλιασκόπουλος Αθηναγόρας, επίσκοπος ΝαζιανζούΖηλιασκόπουλος Αθανάσιος, καθηγητής, πρώην πρόεδρος της ΤΡΑΙΝΟΣΕ και νυν πρόεδρός ΤΑΙΠΕΔ[εκκρεμεί παραπομπή] Ιστοσελίδα του χωριού
Πανελλήνιο Πρωτάθλημα Παίδων Καλαθοσφαίρισης 1985-1986

Το Πανελλήνιο πρωτάθλημα καλαθοσφαίρισης παίδων του 1986 διοργανώθηκε από την ΕΟΚ και διεξήχθη στο Αγρίνιο. Συμμετείχαν έξι σύλλογοι, που προκρίθηκαν από τα τοπικά πρωταθλήματα. Τον τίτλο κατέκτησε ο Α.Μ.Σ. Νέστωρ Θεσσαλονίκης για δεύτερη φορά στην ιστορία της διοργάνωσης.

 Προηγήθηκαν τα τοπικά και περιφερειακά πρωταθλήματα, από τα οποία προήλθαν οι έξι φιναλίστ του πανελληνίου πρωταθλήματος, ως εξής: Αθήνας-Πειραιά: Πειραϊκός Σύνδεσμος. Θεσσαλονίκης: Α.Μ.Σ. Νέστωρ Θεσσαλονίκης. Βόρειας Ελλάδας: Φ.Α.Σ. Νάουσα. Νότιας Ελλάδας: Ε.Α. Πατρών. Κρήτης: Ηρόδοτος Ηρακλείου. Νησιών: Διαγόρας Ρόδου. "Ματιές στα σπορ", Ιανουάριος 1987.
Σαλαμάνδρα της Καρπάθου

Η Σαλαμάνδρα της Καρπάθου, Lyciasalamandra helverseni (Pieper, 1963) ή Χοχχυλίνα, όπως είναι γνωστή στους κατοίκους τους νησιού, είναι ένα είδος σαλαμάνδρας στην οικογένεια Salamandridae. Πρόκειται για ένα ενδημικό είδος της Ελλάδας, καθώς απαντάται αποκλειστικά στην Κάρπαθο, την Κάσο και τη Σαρία. Μαζί με τη σαλαμάνδρα του Καστελλόριζου αποτελούν τα μοναδικά είδη του γένους Lyciasalamandra που απαντώνται στην Ελλάδα. Κατατάσσεται ως Τρωτό (VU) στη λίστα της IUCN.

 Πρόκειται για μια μεσαίου μεγέθους σαλαμάνδρα, με λεπτό σώμα, επίπεδο κεφάλι και μεγάλα μάτια. Μπορεί να φτάσει μέχρι και τα 14cm σε μήκος. Τα αρσενικά φέρουν μια μυτερή απόφυση στην βάση της ουράς τους από την ραχιαία πλευρά. Τον περισσότερο χρόνο βρίσκεται κρυμμένη κάτω από πέτρες ή βαθιά μέσα στο έδαφος. Ανεβαίνει στην επιφάνεια του εδάφους κατά τη διάρκεια του χειμώνα (περίπου από τον Οκτώβριο μέχρι και τον Απρίλιο) όταν τα επίπεδα υγρασίας είναι υψηλά, συνήθως μετά από βροχή. Έτσι, δραστηριοποιείται συνήθως βραδινές ώρες, αν και έχει παρατηρηθεί και κατά τη διάρκεια της ημέρας. Οι πυκνότητες των πληθυσμών του είδους τοπικά μπορεί να είναι και πολύ υψηλές. Το ζευγάρωμα λαμβάνει χώρα στη ξηρά, όπου το αρσενικό σέρνεται κάτω από το θηλυκό, πιάνοντας τα μπροστινά πόδια του θηλυκού και πιέζοντας το κεφάλι του προς τα πάνω. Είναι ζωοτόκο, γεννάει δηλαδή πλήρως ανεπτυγμένα μικρά και δεν εξαρτάται καθόλου από το νερό. Τρέφεται με ασπόνδυλα, όπως κάμπιες και σκουλήκια. Το ενδιαίτημα της περιλαμβάνει θαμνώδη βλάστηση Μεσογειακού τύπου και βραχώδεις περιοχές.
Αλεχάντρα Μπάρρος

Η Αλεχάντρα Μπάρρος (Alejandra Yuriana Barros del Campo Sánchez, 11 Αυγούστου 1971 -) είναι Μεξικανή ηθοποιός. Έγινε γνωστή στο κοινό από την τηλενουβέλα Mariana de la Noche.

 Mujer casos de la vida real - 1985/07 Confidente de Secundaria - 1996, ως Λάουρα Huracán - 1997/98, ως Ρόσιο Μεδίνα Locura de Amor - 2000, ως Μπεατρίς Σαντοβάλ Por un beso - 2000/01, ως Τέλμα (Γκεστ εμφάνιση) Atrévete a Olvidarme - 2001, ως Όλγα Μπόκερ ντε Ρίβας-Μοντάνιο María Belén - 2001, ως Βαλέρια Μοντάνιο ντε Σάνς Navidad Sin Fin - 2001/02, ως Ανχελίτα (Μίνι-σειρά) Clase 406 - 2002/03, ως Αδριάνα Πίνεδα Σουάρες/Άνχελα Πίνεδα Σουάρες Mariana de la Noche - 2003/04, ως Ελίσα Μαδριγάλ/Μαριάνα Μοντενέγρο Μαδριγάλ/Λούγο-Ναβάρρο Μαδριγάλ Matando Cabos - 2004, ως Εξωγήινος Αρχηγός (Ταινία) Fear Factor VIP - 2005, ως Παρουσιάστρια Vibe - 2005, ως Παρουσιάστρια La Madrastra - 2005, ως Ντιάνα (TV Show) La Verdad Oculta - 2006, ως Αλεχάντρα Μπαλμόρι Γενοβές Mejor es que Gabriela no se muera - 2006 (Ταινία) Sultanes del Sur - 2007, ως Τουρίστρια σε αεροπλάνο (Ταινία) El viaje de la Nonna - 2007, ως Άνα 13 Miedos Intercambio - 2007, ως Κριστίνα (31 επεισόδια) Yo amo a Juan Querendón - 2007/08, ως Σουσάνα (Γκεστ εμφάνιση) S.O.S.: Sexo y otros secretos - 2008 Mujeres Asesinas - 2008, ως Γιέσικα Σουάρες, Η τοξική (Σεζόν:1, Επεισόδιο:4) Alma de Hierro - 2008/09, ως Μαριάνα Καμάρχο ντε Ιέρρο Amar - 2009, ως Βιρχίνια (Ταινία) Hasta Que El Dinero Nos Separe - 2009/10, ως Δικ. Αλίσια Άβιλα ντελ Βιγιάρ(Γκεστ εμφάνιση) Seres: Genesis - 2010, ως Δρ. Μαριέλ (Ταινία) No eres tu, soy yo - 2010, ως Μαρία (Ταινία) Para Volver a Amar - 2009/10, ως Μπάρμπαρα Μαντίγια ντε Εσπινόσα Viento en Contra - 2011, ως Σοφία Ναβαρρέτε (Ταινία) Sueños del Caribe - 2012, ως Φλορίνα ντε Ντιός (Ταινία) Quiero Amarte - 2013/14, ως Χουλιάνα Μοντεσίνος Καρμόνα ντε λα Πάρρα La sombra del pasado - 2014, ως Καντέλα Ριβέρο ντε Μεντόσα A que no me dejas - 2015, ως Χουλιέτα Ολμέδο Ροδρίγκες ντε Κόρδοβα/Βριχίνια Mujeres de negro - 2016, ως Γιακελίν "Γιάκι" Ακόστα ντε Ριβέρα Y mañana será otro día - 2018, ως Ντιάνα Αλκάνταρα Λασκάνο ντε Σαρμιέντο Αλεχάντρα Μπάρρος στην IMDb Alejandra Barros at the Telenovela Database
Πάρκο των Επιζώντων (Λοτζ)

Το Πάρκο των Επιζώντων (πολωνικά: Park Ocalałych) είναι πάρκο στο Λοτζ που τιμά τη μνήμη των ανθρώπων οι οποίοι πέρασαν από το Γκέτο του Λίτσμανστατ που υπήρχε στην πόλη κατά τη διάρκεια του Β' Παγκοσμίου Πολέμου, το οποίο ήταν ένα από τα στοιχεία του σχεδίου εξόντωσης των Εβραίων του Τρίτου Ράιχ. Το πάρκο άνοιξε επίσημα στις 30 Αυγούστου 2004, στην 60ή επέτειο από την εκκαθάριση του γκέτο. Το πάρκο βρίσκεται στην πρώην επικράτεια του Γκέτο, μεταξύ της οδού Πολωνικού Στρατού (Wojska Polskiego) και των κήπων στην οδό Σπόρνα στην κοιλάδα του ποταμού Λοτζ, στην περιοχή δίπλα στα σύνορα του Γκέτο του Λίτσμανστατ κατά τη διάρκεια του πολέμου στην οδό Σμουγκόβα (Smugowa). Το πάρκο σχεδιάστηκε από την Γκραζίνα Οϊζίνσκα.

 Δημιουργός του πάρκου ήταν η Χαλίνα Ελτσέφκσα, η οποία επέζησε από το Γκέτο του Λοτζ (μεταφέρθηκε από το γκέτο στο Άουσβιτς και στη συνέχεια στο Ράβενσμπρικ). Ήταν και η πρώτη που φύτεψε το «δέντρο της μνήμης» της. Ένα μνημείο (ένας ογκόλιθος που βρέθηκε στο πάρκο) για τη μνήμη των τραγικών γεγονότων του 1940-1944 αποκαλύφθηκε κάτω από τη μία από τις δύο μνημειώδεις βελανιδιές. Έχει επιγραφές σε τέσσερις γλώσσες: πολωνικά, αγγλικά, εβραϊκά και γίντις. 418 επιζώντες του Ολοκαυτώματος που κατάφεραν να φτάσουν στο Λοτζ φύτεψαν τα μεμονωμένα δέντρα τους: βελανιδιές, σφένδαμους, φιλύρες, σημύδες, καρπίνους, οξιές, πεύκα, πικέες και λάρικες. Τα δέντρα αριθμήθηκαν και καταχωρήθηκαν στο μητρώο και οι επιζώντες έλαβαν πιστοποιητικά με το όνομα και τον αριθμό του δέντρου. Κατά μήκος της Λεωφόρου Άρνολντ Μοστόβιτς υπάρχουν πλάκες με τα επώνυμα και τον αριθμό του δέντρου του επιζώντος. Συνολικά φυτεύτηκαν 450 δέντρα σε όλο το πάρκο σε έκταση ενάμισι εκταρίου. Η περιοχή του πάρκου είναι 8,5 εκτάρια, όπου σε αυτήν την περιοχή υπάρχει μια δεξαμενή νερού του ποταμού Λοτζ. Δημιουργήθηκαν επίσης μονοπάτια και πλατείες με χαλικόστρωτη επιφάνεια και κύβους γρανίτη. Τα μονοπάτια συνδέουν δύο βασικά στοιχεία του πάρκου: το Μνημείο για τους Πολωνούς που έσωσαν τους Εβραίους κατά τη διάρκεια του Β΄ Παγκοσμίου Πολέμου και το Λόγο της Μνήμης. Το μνημείο, χτισμένο σύμφωνα με το σχέδιο του Τσέσουαφ Μπιελέτσκι, περιέχει σύμβολα δύο εθνών: το άγαλμα του Λευκού Αετού και το Άστρο του Δαβίδ, που σχηματίζεται από σανίδες με τα ονόματα των Πολωνών που τιμήθηκαν με τον τίτλο «Δίκαιοι των Εθνών». Ο 10 μέτρων Λόφος της Μνήμης, χτισμένος στην άλλη άκρη του πάρκου, είναι σημείο με θέα της περιοχής. Στην κορυφή του τύμβου υπάρχει ένα μνημείο-πάγκος του Γιαν Κάρσκι. Η κατασκευή του πάρκου, ως μακροπρόθεσμη επένδυση, εγκρίθηκε από το Δημοτικό Συμβούλιο. Οι εργασίες ξεκίνησαν το φθινόπωρο του 2005 με τον καθαρισμό της περιοχής και την κατεδάφιση των ερειπίων. Τα αποκαλυπτήρια του μνημείου έγιναν το 2009. Το πάρκο έχει την έδρα του Κέντρου Διαλόγου που πήρε το όνομά του από τον Μάρεκ Έντελμαν, όπου πραγματοποιούνται συνέδρια και εκπαιδευτικές δραστηριότητες.
Δύσβατοι δρόμοι

Το Δύσβατοι δρόμοι (ρωσικά: Плохие дороги‎) είναι ρωσόφωνη ουκρανική δραματική ταινία σε σκηνοθεσία Νατάλια Βοροζμπίτ, η οποία κυκλοφόρησε το 2020. Η παγκόσμια πρεμιέρα της έγινε στις 3 Σεπτεμβρίου 2020 στην 35η Διεθνή Εβδομάδα Κριτικών της Βενετίας, όπου προβλήθηκε διαγωνιστικά. Τον Σεπτέμβριο του 2021 επιλέχθηκε ως η ουκρανική συμμετοχή για τα βραβεία Όσκαρ Καλύτερης Ξενόγλωσσης Ταινίας στην 94η τελετή των βραβείων.

 Η ταινία εκτυλίσσεται μέσα από τέσσερις μικρές ιστορίες διαδραματίζονται στους δρόμους του Ντονμπάς κατά τη διάρκεια του πολέμου. Δεν υπάρχουν ασφαλείς χώροι και κανείς δεν μπορεί να καταλάβει τι συμβαίνει. Ακόμη και όσο είναι παγιδευμένοι στο χάος, κάποιοι καταφέρνουν να ασκήσουν εξουσία σε κάποιους άλλους. Αλλά σε αυτόν τον κόσμο, όπου το αύριο μπορεί να μην έρθει ποτέ, δεν είναι όλοι ανυπεράσπιστοι. Ακόμη και για τα πιο αθώα θύματα, μπορεί να έχει έρθει η στιγμή να αναλάβουν την εξουσία. Κορυφαίο καστ της ταινίας: Ζόγια Μπαρανόφσκα ως κοπέλα Μαρίνα Κλίμοβα ως δημοσιογράφος Άννα Ζούραφσκα ως κορίτσι Ιχόρ Κολτόβσκι ως διευθυντής σχολείου Αντρέι Λελιού ως διοικητής Δύσβατοι δρόμοι στην IMDb
Σουλεϊμάν Πασάς

Ο Σουλεϊμάν Πασάς (Οθ. Τούρκικα:سليمان باشا بن أورخان) (Τούρκικα: Süleyman Paşa, 1316 - 1350/1357) ήταν γιος του σουλτάνου Ορχάν της Οθωμανικής Αυτοκρατορίας.Είχε σημαντικό ρόλο στις δυνάμεις του πατέρα του, στις εκστρατείες κατά της Βυζαντινής Αυτοκρατορίας. Το 1354, υποστηρίζοντας τον αυτοκράτορα Ιωάννη ΣΤ΄ Καντακουζηνό, σύμμαχο του πατέρα του, διέσχισε το στενό των Δαρδανελλίων με εβδομήντα χιλιάδες άνδρες και καταλάμβανε την Καλλίπολη, στην ευρωπαϊκή ακτή του στενού αυτού. Αυτό το γεγονός ήταν βαρυσήμαντο, ήταν η πρώτη φορά που οι Τούρκοι εγκαταστάθηκαν στην Ευρώπη. Με τον μεταγενέστερο τουρκικό αποικισμό, η Καλλίπολη ήταν η αιχμή του δόρατος της οθωμανικής προόδου στην Ευρώπη. Πέθανε το 1357 κατά τη διάρκεια ενός κυνηγιού.

 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover) Finkel, Caroline (2005). Osman's Dream: The Story of the Ottoman Empire, 1300-1923. Basic Books. ISBN 978-0-465-02396-7. Imber, Colin (2009). The Ottoman Empire, 1300-1650: The Structure of Power (2 έκδοση). New York: Palgrave Macmillan. ISBN 978-0-230-57451-9. Kafadar, Cemal (1995). Between Two Worlds: The Construction of the Ottoman State. University of California Press. ISBN 978-0-520-20600-7. Lowry, Heath (2003). The Nature of the Early Ottoman State. SUNY Press. ISBN 0-7914-5636-6.
Διαδημοτικό Φεστιβάλ Ερασιτεχνικού Θεάτρου Δήμων Αττικής

To Διαδημοτικό Φεστιβάλ Ερασιτεχνικού Θεάτρου Δήμων Αττικής είναι μη διαγωνιστικό φεστιβάλ ερασιτεχνικών θεατρικών σχημάτων που διοργανώνεται ανελλιπώς από το 2007. Ο κάθε δήμος εκπροσωπείται από μία ή δύο θεατρικές ομάδες που πραγματοποιούν παραστάσεις σε όλους τους συμμετέχοντες δήμους στην περίοδο καλοκαιριού και φθινοπώρου με ελεύθερη είσοδο. Μέχρι στιγμής (2017) έχουν ανέβει από του συμμετάσχοντες δήμους 76 διαφορετικές παραστάσεις, συν αρκετές ακόμα από φιλοξενούμενους.

 Το 1ο Διαδημοτικό Φεστιβάλ Ερασιτεχνικού Θεάτρου διοργανώθηκε με πρωτοβουλία του θεατρικού εργαστηρίου Εν-Δράσει του Δήμου Ταύρου και με τη στήριξη της Τ.Ε.Δ.Κ.Ν.Α. Συμμετείχαν οι Δήμοι Αιγάλεω, Κορυδαλλού, Μαραθώνα, Ρέντη και Ταύρου. Έκτοτε έχουν συμμετάσχει 15 Δήμοι της Αττικής αλλά στα πλαίσιά του έχουν πραγματοποιηθεί παραστάσεις και από φιλοξενούμενους (π.χ. Δίστομο, Κόρινθος, Ηλιούπολη, ΤΕΙ Αθήνας κλπ).Το 2017 Το φεστιβάλ τέθηκε υπό την αιγίδα της Περιφέρειας Αττικής και την πιστοποίηση EFFE Label 2017-2018 (αξιόλογου φεστιβάλ) της Ένωσης Ευρωπαϊκών Φεστιβάλ (EFA) και την υποστήριξη του Ευρωπαϊκού Κοινοβουλίου. Η αξιολόγηση που έλαβε το Διαδημοτικό Φεστιβάλ Ερασιτεχνικού Θεάτρου Δήμων Αττικής ήταν η ακόλουθη: «Ένα πρωτότυπο φεστιβάλ ερασιτεχνικού θεάτρου, με ισχυρό αντίκτυπο στην τοπική κοινωνία, το οποίο διευρύνει το κοινό του θεάτρου σε περιοχές των Αθηνών με διαφορετικό κοινωνικοοικονομικό υπόβαθρο.» http://diadimotikotheatro.blogspot.gr/
205 Μάρθα

Η Μάρθα (Martha) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,23. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη ομώνυμο πρόσωπο της Καινής Διαθήκης.

 Η μέση διάμετρος της Μάρθας εκτιμάται σε 81 χλμ. Ο φασματικός της τύπος είναι C (ανθρακούχος). Το άλβεδό της είναι 0,054. Η Μάρθα περιστρέφεται γύρω από τον εαυτό της μία φορά κάθε 9 ώρες και 38 λεπτά. Προσπάθειες για τον καθορισμό της περιόδου περιστροφής για αυτόν τον αστεροειδή έχουν παραγάγει αρκετά διαφορετικά αποτελέσματα, σε μεγάλο βαθμό επειδή η πραγματική περίοδος είναι κοντά στο ήμισυ μιας γήινης ημέρας. Μια μελέτη που έλαβε χώρα το 2013 έδωσε περίοδο συνοδικής περιστροφής 14.905 ± 0.001 ω. Τροχιά από το JPL (Java) / Εφημερίδα
NGC 79

Ο NGC 79 είναι ελλειπτικός γαλαξίας στον αστερισμό Ανδρομέδα. Απέχει περίπου 240 εκατομμύρια έτη φωτός και εξαιτίας της μικρής διαμέτρου του (20.000 έτη φωτός) θεωρείται νάνος γαλαξίας.Τον ανακάλυψε ο Γάλλος αστρονόμος Γκιγιώμ Μπιγκουρντάν (Guillaume Bigourdan) στις 14 Νοεμβρίου 1884.

 Δεδομένα για το NGC 79 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 79 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 79 στο Wikimedia Commons
Βερεγγάρια της Καστίλης (μοναχή)

Η Βερεγγάρια της Καστίλης (1228-1279) από τον Καστιλιανό Οίκο της Ιβρέα ήταν ινφάντα της Καστίλης, κόρη του Φερδινάνδου Γ΄ της Καστίλης και της Ελισάβετ των Χοενστάουφεν. Έγινε μοναχή στη μονή της Σάντα Μαρία λα Ρεάλ ντε Λας Ουέλγκας στο Μπούργο, όπου τάφηκε μετά το θάνατό της. Κόρη του Φερδινάνδου Γ΄ της Καστίλης, από την πρώτη σύζυγό του, Ελισάβετ των Χοενστάουφεν, κόρης του Φιλίππου δούκα της Σουαβίας και της Ειρήνης Αγγελίνας. Έλαβε το όνομά της από την εκ πατρός μάμμη της, Βερεγγάρια της Καστίλης. Η ινφάντα Βερεγγάρια γεννήθηκε το 1228 και το 1241 έγινε μοναχή στο Μοναστήρι της Σάντα Μαρία λα Ρεάλ ντε Λας Ουέλγκας στο Μπούργκος. Την τελετή παρακολούθησε ο πατέρας της, ο αδελφός της Αλφόνσο και άλλοι. Πριν από τον θάνατό της αποκήρυξε δημοσίως τον ανιψιό της, τον Ινφάντη Σάντσο, επειδή επαναστάτησε εναντίον του πατέρα του, βασιλιά Αλφόνσου Ι΄, αδελφού της Βερεγγαρίας.Η ινφάντα Βερεγγάρια απεβίωσε το 1279 στην Ιερά Μονή της Σάντα Μαρία λα Ρεάλ ντε λας Ουέλγκας, όταν ήταν 51 ετών και τάφηκε εκεί. Στον τάφο της υπάρχουν γλυπτά, που απεικονίζουν διαφορετικές σκηνές από την παιδική ηλικία του Ιησού Χριστού. Σε αυτό παρουσιάζεται η Προσκύνηση των Μάγων και η Σφαγή των Νηπίων. Το λείψανο της Ινφάντας έχει μουμιοποιηθεί, αν και στο παρελθόν τα ενδύματα είχαν αφαιρεθεί από τη σορό. Το φέρετρο που περιέχει τα λείψανα ήταν επενδεδυμένο με ένα ύφασμα.

 Arco y Garay, Ricardo del (1954). Sepulcros de la Casa Real de Castilla. Madrid: Instituto Jerónimo Zurita. Consejo Superior de Investigaciones Científicas. OCLC 11366237. Gómez Moreno, Manuel (1946). El Panteón de las Huelgas Reales de Burgos. Instituto Diego Velázquez. Consejo Superior de Investigaciones Científicas. González, Julio (2009). Las Conquistas de Fernando III en Andalucía (1ª edición). Valladolid: Editorial Maxtor. ISBN 9788497612777. González Jiménez, Manuel (octubre de 2004). Alfonso X el Sabio (1ª edición). Barcelona: Editorial Ariel S. A. ISBN 84-344-6758-5. Herrero Sanz, María Jesús (2004). Reales Sitios de España.Patrimonio Nacional, ed. Guía Santa María la Real de Huelgas. Burgos. Madrid. ISBN 84-7120-337-5. Loaysa, Jofré de; García Martínez, Antonio (1982). Academia Alfonso X el Sabio, Colección Biblioteca Murciana de bolsillo Nº 27, ed. Crónicas de los Reyes de Castilla Fernando III, Alfonso X, Sancho IV y Fernando IV (1248-1305). latín y castellano (2ª edición). Murcia. ISBN 84-00-05017-7. Pérez Algar, Félix (1997). Alfonso X el Sabio: Biografía. Madrid: Studium Generalis. ISBN 84-605-6339-1. Valdeón Baruque, Julio (1986). Junta de Castilla y León, Consejería de Educación y Cultura, ed. Alfonso X el Sabio (1ª edición). Castilla y León. ISBN 84-505-3366-X. Ybarra y López-Dóriga, Fernando de, Marqués de Arriluce de Ybarra (1997). Real Academia Sevillana de Buenas Letras, ed. Un largo siglo de amores y desamores en el Alcázar de Sevilla (1248-1368) (1ª edición). Sevilla. ISBN 84-8093-016-0.
Καρολίνα Ερνεστίνα του Έρμπαχ-Σένμπεργκ

Η Καρολίνα-Ερνεστίνα, γερμ.: Karoline-Ernestine του Erbach-Schönberg (20 Αυγούστου 1727 ή 20 Ιουλίου σύμφωνα με άλλες πηγές, στο Γκέντερν, Όμπερχεσεν, Έσση-Ντάρμσταντ, στην τότε Αγία Ρωμαϊκή Αυτοκρατορία - 22 Απριλίου 1796, Έμπερσντορφ) από τον Οίκο του Έρμπαχ, ήταν κόρη του κόμη του Έρμπαχ-Σένμπεργκ και με τον γάμο της έγινε κόμισσα Ρόις του Έμπερσντορφ.

 Ήταν η 2η κόρη τού Γεωργίου-Αυγούστου κόμη του Έρμπαχ-Σένμπεργκ και της Φερδινάνδης-Ερριέττας, κόρης του Λουδοβίκου-Χριστιανού κόμη του Στόλμπεργκ-Γκέντερν. Η Καρολίνα-Ερνεστίνα απεβίωσε στο Έμπερσντορφ της Θουριγγίας στις 22 Απριλίου 1796, σε ηλικία 68 ετών. Η κόρη της Aυγούστα, ήταν η γιαγιά της βασίλισσας Βικτωρίας του Ηνωμένου Βασιλείου. Παντρεύτηκε τον Ερρίκο ΚΔ΄ κόμη Ρόις-Έμπερσντορφ, στις 28 Ιουνίου 1754 στο Tούρναου της Βαυαρίας, και απέκτησε πέντε επιζήσαντα παιδιά, όλα γεννημένα στο Έμπερσντορφ, Ρόις-Γύνγκερε-Λίνιε της Θουριγγίας: Αυγούστα 1757-1831, παντρεύτηκε τον Φραγκίσκο των Βέττιν δούκα της Σαξονίας-Κόμπουργκ-Ζάαλφελντ. Βικτώρια 1786-1861, παντρεύτηκε πρώτα τον Έμιχ-Κάρολο 2ο πρίγκιπα του Λάινινγκεν (ήταν η 2η σύζυγός του) και μετά τον Εδουάρδο των Γουέλφων-Αννοβέρου του Ηνωμένου Βασιλείου, δούκα του Κεντ & Στράθερν. Βικτώρια 1819-1901, βασίλισσα του Ηνωμένου Βασιλείου. Λουίζα-Χριστίνα 1759-1840, παντρεύτηκε τον Ερρίκο ΜΓ΄ πρίγκιπα του Ροις-Κέστριτς. Ερρίκος ΝΑ΄ 1761-1822, κόμης Ρόις του Έμπερσντορφ. Ερριέττα 1767-1801, παντρεύτηκε τον Έμιχ-Κάρολο 2ο πρίγκιπα του Λάινινγκεν (ήταν η 1η σύζυγός του). Ερρίκος ΝΓ΄ 1765-1770, απεβ. 5 ετών, Ερρίκος ΜΣΤ΄ 1755-1757, απεβ. 2 ετών, Ερνεστίνα-Φερδινάνδη 1762-1763, απεβ. 1 έτους.
Αζάπικο Χαλκιδικής

Το Αζάπικο είναι οικισμός της δημοτικής κοινότητας Νέου Μαρμαρά, της δημοτικής ενότητας και δήμου Σιθωνίας, της περιφερειακής ενότητας (τέως νομού) Χαλκιδικής, στην περιφέρεια Κεντρική Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Χαλκιδικής του νομού Χαλκιδικής, στο γεωγραφικό διαμέρισμα Μακεδονίας.

 Το Αζάπικο είναι παραθαλάσσιος οικισμός, στο νότιο τμήμα της χερσονήσου Σιθωνίας («μεσαίο πόδι») του νομού Χαλκιδικής. Βρίσκεται από την πλευρά του κόλπου Κασσάνδρας, μεταξύ Τορώνης και Πόρτο-Καρρά σε μέσο σταθμικό υψόμετρο 15. Απέχει 73 χλμ. περίπου ΝΑ. του Πολύγυρου. Ο οικισμός αναγνωρίστηκε το 1991 και προσαρτήθηκε στην κοινότητα Νέου Μαρμαρά του νομού Χαλκιδικής. Με το ΦΕΚ 244Α - 4/12/1997 αποσπάστηκε από την κοινότητα Νέου Μαρμαρά και προσαρτήθηκε στον δήμο Σιθωνίας. Το εγκαταλελειμμένο μετόχι της μονής Παντοκράτορα, το οποίο χρονολογείται από τον 19ο αιώνα. Είναι οργανωμένο γύρω από μια κλειστή αυλή που θυμίζει μοναστηριακή οργάνωση. Τα κτίσματά του διατάσσονται ελεύθερα στο χώρο και συνδέονται μεταξύ τους με την ψηλή μάντρα της κλειστής αυλής. Tα κτίσματα του μετοχιακού στο σύνολό τους είναι κεραμοσκεπή, αποτελούνται από λιθοδομή με ξυλοδεσιές και όσον αφορά στη μορφολογική τους οργάνωση παρουσιάζουν τα γενικά χαρακτηριστικά της μακεδονίτικης αρχιτεκτονικής. Έχει χαρακτηριστεί έργο τέχνης που χρειάζεται ειδική κρατική προστασία. Η εκτετεμένη αμμουδερή παραλία του οικισμού Η παραλία «Διαπόρτι», βόρεια του οικισμού Τα Σπαλαθρονήσια (Σπάλαθρο, Κολομπάρο, Χτένι), απέναντι από το «Διαπόρτι» Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Αγία Σεμνή Ηρακλείου

Η Αγία Σεμνή είναι οικισμός της κοινότητας Αρκαλοχωρίου, του δήμου Μινώα Πεδιάδας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.

 Η Αγία Σεμνή είναι ημιορεινός οικισμός στο κέντρο σχεδόν του νομού Ηρακλείου. Βρίσκεται νοτιοδυτικά του Αρκαλοχωρίου, σε μέσο σταθμικό υψόμετρο 490. Απέχει περίπου 36 χλμ. Ν.ΝΑ. του Ηρακλείου. Ο οικισμός αναγνωρίστηκε το 1925 και προσαρτήθηκε στην κοινότητα Αρκαλοχωρίου του νομού Ηρακλείου. Με το ΦΕΚ 53Α - 11/04/1994 αποσπάστηκε από την κοινότητα Αρκαλοχωρίου και προσαρτήθηκε στον δήμο Αρκαλοχωρίου. Με το ΦΕΚ 87Α - 07/06/2010 αποσπάστηκε από τον δήμο Αρκαλοχωρίου και προσαρτήθηκε στον δήμο Μινώα Πεδιάδας. Παρόλο που δεν είναι γνωστό πότε ακριβώς ιδρύθηκε ο οικισμός, υπάρχει μνεία με το όνομα Agia Semni σε ενετικό έγγραφο του Φραγκίσκος Μπαρόκιος, που χρονολογείται το 1577. Μεταγενέστερες απογραφές, μας πληροφορούν ότι το χωριό, ήταν επίσης κατοικημένο κατά την περίοδο της Τουρκοκρατίας, ενώ είχε μικτό πληθυσμό χριστιανών και μουσουλμάνων, με τους τελευταίους να αποτελούν τους μοναδικούς κάτοικους του στα τέλη του 19ου αιώνα. Η Αγία Σεμνή υπέστη σοβαρές καταστροφές από βομβαρδισμούς στην περίοδο της Κατοχής. Το εκκλησάκι της Αγίας Σεμνής (ή Αγίας Βαρβάρας) στον δρόμο προς Αρκαλοχώρι Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
NGC 2040

Το NGC 2040 είναι ανοικτό σμήνος σε απόσταση 160.000 ετών φωτός στον αστερισμό της Δοράδος. Πρόκειται για σχηματισμό νέων άστρων σε μια από τις μεγαλύτερες περιοχές γενέσεως αστέρων του Μεγάλου Νέφους του Μαγγελάνου.

 Δεδομένα για το NGC 2040 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 2040 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 2040 στο Wikimedia Commons
Μαρία Αντωνία της Αυστρίας

Η Μαρία Αντωνία (γερμ. Maria Antonia von Habsburg, 18 Ιανουαρίου 1669 - 24 Δεκεμβρίου 1692) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας και με τον γάμο της έγινε εκλέκτειρα της Βαυαρίας.

 Η Μαρία Αντωνία Ιωσηφίνα Βενεδίκτη Ροζαλία Πετρονέλλα ήταν η πρώτη κόρη και το δεύτερο παιδί (το μόνο επιζών τέκνο από τον 1ο γάμο) του Λεοπόλδου Α΄ της Αγίας Ρωμαϊκής Αυτοκρατορίας και της Μαργαρίτας Θηρεσίας των Αψβούργων, κόρης του Φιλίππου Δ΄ της Ισπανίας. Παντρεύτηκε το 1685 τον Μαξιμιλιανό Β΄ Εμμανουήλ της Βαυαρίας και απέκτησαν τέκνα. Λεοπόλδος Φερδινάνδος (22 - 25 Μαΐου 1689). Αντώνιος (19 Νοεμβρίου 1690), θνησιγενής. Ιωσήφ-Φερδινάνδος (1692 - 1699). Friedrich Weissensteiner: Liebeshimmel und Ehehöllen - Heyne Taschenbuchverlag 1999 - ISBN 3-453-17853-X
Βαρετάδα Αιτωλοακαρνανίας

Η Βαρετάδα είναι χωριό του δήμου Αμφιλοχίας του νομού Αιτωλοακαρνανίας. Σύμφωνα με τα στοιχεία της απογραφής του 2011, ο πληθυσμός του χωριού ανέρχεται στους 342 μόνιμους κατοίκους.

 Η Βαρετάδα είναι κτισμένη σε υψόμετρο 480 μέτρων σε μια ορεινή και δασώδη περιοχή ΒΔ της πρωτεύουσας του νομού Αιτωλοακαρνανίας και σε απόσταση 17 χιλιομέτρων ανατολικά της Αμφιλοχίας. Σε απόσταση 8 χλμ από το χωριό βρίσκεται η τεχνητή λίμνη του Καστρακίου. Η κεντρική εκκλησία είναι αφιερωμένη στον Άγιο Δημήτριο ενώ σημαντικό αξιοθέατο αποτελεί το μοναστήρι της Κοιμήσεως της Θεοτόκου, η ίδρυση του οποίου χρονολογείται κατά τον 18ο αιώνα από έναν μοναχό ονόματι Αγάπιος. Το μοναστήρι αναφέρεται και στο λεγόμενο τάμα του κλέφτη Κατσαντώνη ("Χίλια φλουριά ' χω στον Προυσσό και χίλια στ' Βαρετάδα και στης Τατάρνας τη Μονή ένα χρυσό καντήλι"). Διοικητικά ο οικισμός αποτελούσε μέχρι το 1997 έδρα της κοινότητας Βαρετάδας της επαρχίας Βάλτου ενώ στη συνέχεια υπήχθη στον καποδιστριακό δήμο Αμφιλοχίας. Από το 2011 υπάγεται στην τοπική κοινότητα Βαρετάδας του διευρυμένου δήμου Αμφιλοχίας. Εγκυκλοπαίδεια "Δομή" - Τόμος 6ος σελ.256 - Εκδόσεις Τεγόπουλου-Μανιατέα - Αθήνα 1996 Σταματελάτου Μ.& Βάμβα Φ. - Γεωγραφικό λεξικό της Ελλάδας - Τόμος 1ος σελ.179 - ΄Εκδοση εφημερίδας "Το Βήμα" - Αθήνα 2006 Τέλωνα Νικολάου, Αρπαγή και Βεβήλωση, Αμφιλοχία 2003
Rosneft

H Rosneft ( ρωσικά: Роснефть‎ ) είναι ρωσική εταιρεία ορυκτελαίου με έδρα στη Μόσχα . Η εταιρεία είναι εισηγμένη στο χρηματιστήριο από το 2006. Διευθύνων σύμβουλος της εταιρείας είναι ο Igor Sechin, πρώην αναπληρωτής επικεφαλής της προεδρικής διοίκησης υπό τον Βλαντιμίρ Πούτιν . Το 2017, η Rosneft κατατάχθηκε 73η μεταξύ των μεγαλύτερων εταιρειών στον κόσμο στο Forbes Global 2000.

 Πλειοψηφικός ιδιοκτήτης της Rosneft ήταν το ρωσικό κράτος μέσω της εταιρείας Rosneftegaz μέχρι τον Μάρτιο του 2020. Ήταν κάτοχος περίπου 70% των μετοχών έως το 2016, οπόταν πούλησε περίπου το 19 τοις εκατό και έτσι διατηρούσε λίγο πάνω από το 50 τοις εκατό. Ακόμη και πριν από αυτήν την πώληση μετοχών το 2016, η British Petroleum ήταν ένας ακόμη σημαντικός μέτοχος με μερίδιο 19,75% του μετοχικού κεφαλαίου (από το 2015 και το 2020).Αφού πραγματοποίησε μια αγορά τον Σεπτέμβριο του 2017, ο Κινεζικός Όμιλος CEFC κατείχε περίπου το 14% των μετοχών, αφήνοντας τον Ελβετό έμπορο εμπορευμάτων Glencore και την Qatar Investment Authority με μερίδιο 5%. Τον Μάρτιο του 2020, δηλώθηκε συμμετοχή περίπου 19% και Glencore το μισό τοις εκατό για το Κατάρ. Rosneft.com. Ιστοσελίδα του OJSC Rosneft neftjanaja kompanija (Αγγλικά).
Πανελλήνιο πρωτάθλημα κλειστού στίβου ανδρών 2023

Το 37ο Πανελλήνιο πρωτάθλημα κλειστού στίβου ανδρών, διοργανώθηκε στις 18 και 19 Φεβρουαρίου 2023 στο Στάδιο Ειρήνης και Φιλίας. Πρωταθλητής αναδείχθηκε για τέταρτη φορά στην ιστορία του ο Παναθηναϊκός.

 Στο πρωτάθλημα μετείχαν δεκάδες αθλητές, σωματείων από όλη την Ελλάδα, καθώς και αθλητές εκτός βαθμολογίας, από την Κύπρο. Βαθμολογήθηκαν 58 σωματεία. Πηγές: Δίνεται η βαθμολογία μόνο των 5 πρώτων συλλόγων
Εκλογική περιφέρεια Άρτας

Η εκλογική περιφέρεια Άρτας είναι μια από τις 59 εκλογικές περιφέρειες της Ελλάδας. Είναι μία από τις τέσσερις εκλογικές περιφέρειες της μείζονος περιφέρειας Ηπείρου. Η εκλογική περιφέρεια Άρτας αντιπροσωπεύει 79.410 δημότες και περιλαμβάνει τους δήμους Αρταιών, Γεωργίου Καραϊσκάκη, Κεντρικών Τζουμέρκων και Νικολάου Σκουφά. Η περιφέρεια Άρτας -μετά την γενική απογραφή του 2021- εκπροσωπείται με δύο βουλευτές.

 Στην Εκλογική περιφέρεια Άρτας υπάγονται τέσσερις καλλικρατικοί δήμοι: Δήμος Αρταίων (40.880 εγγεγραμμένοι ψηφοφόροι) Δήμος Γεωργίου Καραϊσκάκη (10.937 εγγεγραμμένοι ψηφοφόροι) Δήμος Κεντρικών Τζουμέρκων (12.466 εγγεγραμμένοι ψηφοφόροι) Δήμος Νικολάου Σκουφά (15.127 εγγεγραμμένοι ψηφοφόροι) Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Άρτας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση. Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Άρτας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια. Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015). Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Ευρ. 2019: Ιστοσελίδα Υπ. Εσωτερικών Αρχειοθετήθηκε 2019-04-11 στο Wayback Machine.. Εκλογική Περιφέρεια Ιωαννίνων Εκλογική Περιφέρεια Πρέβεζας
Λούντβιχ Σπορ

Ο Λούντβιγκ Σπορ (γερμανικά: Spohr, 5 Απριλίου 1784 - 22 Οκτωβρίου 1859) ήταν Γερμανός συνθέτης, βιολιστής, διευθυντής ορχήστρας και ίδρυσε σημαντική σχολή βιολιστών, ενώ πολλά έργα, που συνέθεσε, ήταν μελοδράματα, ορατόρια, ψαλμούς, καντάτες, χορωδίες, συμφωνίες και μελωδίες. Κατά τ' άλλα, ως συνθέτης εκπροσωπούσε τη ρομαντική τάση.Υπήρξε μαθητής του Εκ, του βιολιστή. Καταρχάς εργάστηκε ως διευθυντής ορχήστρας στο Μπράουνσβαϊγκ, στη Γκότα, στη Βιέννη και, περιστασιακά, στο Λονδίνο και το Παρίσι. Οι συναυλίες που έδωσε ως διευθυντής ορχήστρας αλλά και ως βιολιστής, σε διάφορες πόλεις της Ευρώπης, ήταν εξαιρετικά επιτυχείς.Συνέθεσε δέκα όπερες. Οι σπουδαιότερες εξ αυτών ήταν το «Φάουστ», το «Γιεσόντα», το «Αλχημιστής», και το «Σταυροφόροι», ενώ επίσης, συνέθεσε 9 συμφωνίες, 34 κουαρτέτα για έγχορδα και 15 κονσέρτα για βιολί. Συνέγραψε επίσης το αξιόλογο έργο «Μέθοδος του Βιολίου σε τρία μέρη».

 Brown, Clive. Louis Spohr: A Critical Biography. Cambridge University Press. 1984. ISBN 0-521-23990-7. Weyer, M (1980). "Spohr, Louis" , The New Grove Dictionary of Music & Musicians, Macmillan Publishers Limited. 1980. Swalin, B (1937). "The Violin Concertos of Louis Spohr" Bulletin of the American Musicological Society, No. 2. 1937. Longyear, Rey M. (1973). Nineteenth-Century Romanticism in Music, Prentice Hall, 1973. ISBN 0-13-622647-7 Spohr, Ludwig, Violinschule, Tobias Haslinger, Vienna, 1832. Anderson, Keith. "Louis Spohr" in accompanying booklet "Clarinet Concertos Nos. 1 & 3, Potpourri, Op. 80", performed by Ernst Ottensamer (Clarinet), Slovak State Philharmonic Orchestra and Slovak Radio Symphony Orchestra directed by Johannes Wildner, Naxos 8.550688. The Spohr Society of Great Britain The Spohr Society of the United States Werke von Louis Spohr im Verlag Dohr Köln The Spohr – Museum in Kassel, Germany The German Louis Spohr website (links) "Spohr" Titles; Spohr as author "Spohr" Titles; Spohr as author "Spohr" titles "Spohr" Titles 1 "Spohr" Titles "Spohr" Titles Ελεύθερες παρτιτούρες από τον Louis Spohr στο International Music Score Library Project
384 Βουρδιγάλη

Η Βουρδιγάλη (Burdigala) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,64. Ανακαλύφθηκε το 1894 από τον Γάλλο αστρονόμο Φερνάντ Κουρτύ, που παρατηρούσε από το Μπορντώ, και πήρε το όνομά της από τη Ρωμαϊκή ονομασία του Μπορντώ. Υπήρξε ο πρώτος από τους δύο συνολικά αστεροειδείς που ανεκάλυψε ο συγκεκριμένος αστρονόμος.

 Η διάμετρος της Βουρδιγάλης υπολογίσθηκε σε 37 χιλιόμετρα (από δεδομένα του IRAS), ενώ η μάζα της εκτιμάται σε 52,7 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,180 (από δεδομένα του IRAS). Η Βουρδιγάλη περιστρέφεται γύρω από τον εαυτό της μία φορά κάθε 17 ώρες, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Zac Brown Band

Το αμερικανικό συγκρότημα της κάντρι μουσικής Zac Brown Band έχει έδρα την Ατλάντα της Τζόρτζια. Αποτελείται από τους Ζακ Μπράουν (τραγούδι, κιθάρα), Τζίμι ντε Μαρτίνι (βιολί, φωνητικά), Τζον Ντίσκελ Χόπκινς (μπάσο, φωνητικά), Κόι Μπάουλς (κιθάρα, όργανο), Κρις Φράιαρ (ντραμς) και Κλέι Κουκ (κιθάρα, όργανο, μαντολίνο, κιθάρα (steel guitar), φωνητικά). Έχουν ηχογραφήσει τέσσερα άλμπουμ και ισάριθμα τραγούδια τους έχουν φτάσει σε πολύ υψηλές θέσεις στα τσαρτς του Billboard. Το "Chicken Fried" και "Toes " έφτασαν στην κορυφή, ενώ το "Whatever It Is" στην 2η θέση.

 Ο επικεφαλής του συγκροτήματος, Ζακ Μπράουν, έχει άλλα 11 αδέρφια και μεγάλωσε στην Νταλονέγκα της Τζόρτζια. Εργαζόταν μαζί με τον πατέρα του σε εστιατόριο με την ονομασία "Zac's Place". Ο ίδιος παρακολούθησε μαθήματα σε πανεπιστήμιο στο Κάρολτον και έμεινε γι δύο χρόνια στο κολέγιο της αδελφότητας Κάππα Άλφα. Επίσης ανέπτυξε φιλανθρωπική δραστηριότητα και υποστηρίζει την οργάνωση Homegrown Camp (μη κερδοσκοπική) με στόχο "να βοηθήσει όλα τα παιδιά να διδαχθούν την διαφορετικότητα, την ελευθερία, την ομαδική συνεργασία, σωστή διατροφή και μουσικές και καλλιτεχνικές δεξιότητες". Το πρώτο άλμπουμ του συγκροτήματος με τίτλο Far from Einstyne κυκλοφόρησε το 2004 και ακολουθήθηκε από το Home Grown έναν χρόνο αργότερα. Υπέγραψαν στη Live Nation Records το 2008 και το πρώτο τους σινγκλ "Chicken Fried", το οποίο ηχογραφήθηκε αρχικά το 2003 και επανηχογραφήθηκε το 2008 έκανε επιτυχία. Τον Οκτώβριο του 2008 ανέλαβε την κυκλοφορία του άλμπουμ τους The Foundation η Atlantic Records . Προηγουμένως, το συγκρότημα είχαν υπογράψει στην Live Nation Artists Records. Το "Chicken Fried" έφτασε στην κορυφή των τσαρτς της κάντρι το Νοέμβριο του 2008. Το συγκρότημα ήταν υποψήφιο για τρία Γκράμι το 2010 και απέσπασε ένα τέτοιο βραβείο στην κατηγορία καλύτερου πρωτοεμφανιζόμενου καλλιτέχνη. Επίσημος ιστότοπος
Κιάδος

Το Κιάδος (κυπριακή προφορά: Τζιάος) είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Chatos». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Αλεξάντερ Κόοσεμανς

Ο Αλεξάντερ Κόοσεμανς (φλαμανδικά: Alexander Coosemans, Αμβέρσα, 1627 - Αμβέρσα, 1689) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε νεκρές φύσεις με άνθη, φρούτα και άψυχα αντικείμενα. Ζωγράφισε νεκές φύσεις "βάνιτας", "pronkstilleven" και σκηνές με θηράματα.

 Πολύ λίγα στοιχεία είναι γνωστά για τη ζωή του Κόοσεμανς. Γεννήθηκε στην Αμβέρσα, όπου βαπτίστηκε στις 18 Μαρτίου 1627. Ο πατέρας του ήταν ξυλουργός από τις Βρυξέλλες, ο οποίος έγινε poorter (αναγνωρισμένος πολίτης της πόλης) το 1617. Η μητέρα του ονομαζόταν Χέιρντράουντ Μπέικ (Geertruid Beeck). Ο πατέρας του έγινε επιτυχημένος έμπορος ρουχισμού και μπόρεσε να αντεπεξέλθει στη δαπάνη των σπουδών του γιου του σε έναν καλό "Δάσκαλο". Ο Κόοσεμανς έγινε μαθητής του Γιαν Ντάβιντς ντε Χέιμ, του σημαντικού ζωγράφου νεκράς φύσης της Ολλανδίας το 1641. Έγινε δάσκαλος στη Συντεχνία του Αγίου Λουκά της Αντβέρπ τπ 1645. Κατάλογος Φλαμανδών ζωγράφων Φλαμανδική ζωγραφική Πολυμέσα σχετικά με το θέμα Alexander Coosemans στο Wikimedia Commons
I Μεραρχία Πεζικού (Ελλάδα)

Η 1η Μεραρχία Πεζικού (Ι ΜΠ «Σμύρνη») είναι ιστορική μονάδα του Ελληνικού Στρατού. Συγκροτήθηκε το 1897 ως μεραρχία πεζικού και έχει λάβει μέρος σε όλες τις μεγάλες μάχες του Ελληνικού Στρατού. Κατά τη διάρκεια των Βαλκανικών πολέμων έλαβε το προσωνύμιο «Σιδηρά Μεραρχία».Το στρατηγείο της βρίσκεται στη Βέροια και παρά τον τίτλο της δεν πρόκειται για μια συμβατική μεραρχία πεζικού αλλά περιλαμβάνει το σύνολο των Ειδικών Δυνάμεων του Ελληνικού Στρατού.

 Το έμβλημα της απεικονίζει ένα τσαρούχι ευζώνου και μία εφ όπλου λόγχη. Στην κορυφή του θυρεού υπάρχει το ρητό ΑΕΡΑ. 1η Μεραρχία Πεζικού, με έδρα τη Βέροια Λόχος Στρατηγείου 1ης Μεραρχίας Πεζικού (ΛΣ/Ι ΜΠ) 1ο Λόχο Διαβιβάσεων (1ο ΛΔΒ) Διοίκηση Πυροβολικού 1ης Μεραρχίας Πεζικού (ΔΠΒ/I ΜΠ) Διοίκηση Μηχανικού 1ης Μεραρχίας Πεζικού (ΔΜΧ/I ΜΠ)13η Διοίκηση Ειδικών Επιχειρήσεων (13η ΔΕΕ), με έδρα την Αθήνα 1η Ταξιαρχία Kαταδρομών - Αλεξιπτωτιστών (1η ΤΑΞ ΚΔ-ΑΛ), με έδρα τη Ρεντίνα 32η Ταξιαρχία Πεζοναυτών (32 ΤΑΞ ΠΖΝ), με έδρα το Βόλο 71η Αερομεταφερόμενη Ταξιαρχία (71 Α/Μ ΤΑΞ), με έδρα τη Νέα Σάντα 1η Ταξιαρχία Αεροπορίας Στρατού (1η ΤΑΞΑΣ), με έδρα το Στεφανοβίκειο Επίσημος ιστότοπος Γ.Ε.Σ.
Παντόποδα

Παντόποδα είναι ομοταξία αρθρόποδων, τα οποία ζουν στη θάλασσα και ονομάζονται και Πυκνογονίδες. Η ονομασία τους οφείλεται στα συνήθως πολύ μεγάλα σε μήκος πόδια τους. Ζουν σε παράκτιες αλλά και σε πολικές περιοχές, έρποντας στο βυθό ή σε μέσα σε βράχους και σε θαλάσσια φυτά. Επίσης, συναντώνται και σε μεγάλα βάθη της τάξης των 4.000 μέτρων. Υπάρχουν περί τα 500 είδη Παντόποδων.

 Η ταξινόμηση των πυκνογονιδών δεν είναι συγκεκριμένη. Παλαιότερα, οι επιστήμονες τα κατέτασσαν στα Αραχνοειδή, ενώ άλλοι τα κατατάσσουν στα Καρκινοειδή. Το σώμα τους είναι μικρό και λεπτό, ενώ διαιρείται σε τρία μέρη: το κεφάλι, τον κορμό και την κοιλιά, η οποία χωρίζεται σε άρθρα. Στο κεφάλι έχουν χηληκεραίες, οι οποίες χρησιμεύουν για την προστασία από τους εχθρούς ή και για την επίθεση. Εκτός αυτών, φέρουν και δύο ζεύγη κεραιών για να συλλαμβάνουν την τροφή τους και δύο μάτια για να βλέπουν. Σε ορισμένα βενθικά είδη (που ζουν στις αβύσσους) τα μάτια δεν υπάρχουν. Στην άκρη της προβοσκίδας τους βρίσκεται το στόμα, που είναι μυζητικό. Τα Παντόποδα φέρουν τέσσερα ζεύγη πολύ μακριών συνήθως ποδιών, εξ ου και η ονομασία τους. Συλλογικό έργο, Νέα Εγκυκλοπαιδεία, εκδ. Μαλλιάρης- Παιδεία, 2006, τ. 20, σελ. 81. A. Maxmen, W. E. Browne, M. Q. Martindle & G. Giribet (2005). «Neuroanatomy of sea spiders implies an appendicular origin of the protocerebral segment». Nature 437: 1144–1148. doi:10.1038/nature03984. PycnoBase: Παγκόσμιος κατάλογος των Πυκνογονίδων Introduction to the Pycnogonida Φωτογραφίες Βιβλιογραφία (από το Franz Krapp)
NGC 890

Ο NGC 890 είναι φακοειδής γαλαξίας στον αστερισμό Τρίγωνον. Εκτιμάται ότι απέχει 180 εκατομμύρια έτη φωτός από το Γαλαξία μας και πως έχει διάμετρο περίπου 130 χιλιάδων ετών φωτός. Ανακαλύφθηκε στις 13 Σεπτεμβρίου 1784 από τον αστρονόμο Ουίλιαμ Χέρσελ (Wilhelm Herschel).

 Δεδομένα για το NGC 890 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 890 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 890 στο Wikimedia Commons
Κέλλυ Κάρλσον

Η Κέλλυ Κάρλσον (Kelly Lee Carlson, 17 Φεβρουαρίου 1976) είναι Αμερικανίδα ηθοποιός. Είναι περισσότερο γνωστή για τη συμμετοχή της στην τηλεοπτική σειρά Πλαστική Ομορφιά (Nip/Tuck) όπου υποδύεται το ρόλο της Kimber Henry.

 Η Κέλλυ γεννήθηκε στη Μινεάπολις της Μινεσότα και φοίτησε στο μεικτό Καθολικό σχολείο Academy of Holy Angels. Εκτός από την καριέρα της σαν ηθοποιός έχει υπάρξει και μοντέλο συμμετέχοντας στις διαφημιστικές καμπάνιες εταιρειών όπως οι : Miller Lite (μπύρα), Rembrandt (λευκαντικά δοντιών) και Oliver People (γυαλιά ηλίου). Το 2001 ήταν στην λίστα του περιοδικού Tear Sheet Magazine με τις 50 πιο όμορφες γυναίκες, ενώ η καριέρα της απογειώθηκε με την συμμετοχή της στη σειρά Πλαστική Ομορφιά που στην Ελλάδα προβάλλεται από το συνδρομητικό κανάλι Filmnet. Έχει κάνει φωτογραφίσεις σε πολλά διάσημα περιοδικά με πιο χαρακτηριστικές αυτές στο Maxim (Αύγουστος 2004) και Stuff (Οκτώβριος 2004). Η Κέλλυ έχει ύψος 1,65 μ. και το αγαπημένο της άθλημα είναι η ιππασία. Από το 2004 κατοικεί στο Λος Άντζελες. Είναι εκπρόσωπος της ανθρωπιστικής οργάνωσης Smile Network, η οποία προσφέρει ιατρικές υπηρεσίες σε εξαθλιωμένα παιδιά και εφήβους από αναπτυσσόμενες χώρες. Dead of Winter (2007) Player 5150 (2007) CSI: Miami (2007, 1 επεισόδιο) Shadowbox (2007) Nip/Tuck (2003-2006, 38 επεισόδια) WWE Cyber Sunday (2006) The Marine (2006) WWE No Mercy (2006) Break-In (2006) CSI: Las Vegas (2006, 1 επεισόδιο) Everwood (2004-2006, 3 επεισόδια) Head Cases (2005, 1 επεισόδιο) Paparazzi (2004) Starship Troopers 2: Hero of the Federation (2004) 3000 Miles to Graceland (2001) Συνέντευξη στο περιοδικό Stuff